proxectonos/corpus_dominio_legal_administrativo_tmp huggingface dataset:
RESOLUCIÓN do 12 de febreiro de 2024 pola que se amplía o crédito orzamentario establecido na Resolución do 27 de novembro de 2023 pola que se establecen as bases reguladoras do Plan Renova o teu vehículo, así como a selección de entidades colaboradoras que participarán na súa xestión, e se procede á convocatoria, mediante tramitación anticipada, para a anualidade 2024 (códigos de procedemento IN421T e IN421U).
Axencia Instituto Enerxético de Galicia — III. Outras disposicións — 16/02/2024

No
Diario Oficial de Galicia
núm. 236, do 14 de decembro de 2023, publicouse a Resolución do 27 de novembro de 2023 pola que se establecen as bases reguladoras para a concesión de subvencións, en réxime de concorrencia non competitiva, relativas ao Plan Renova o teu vehículo, así como a selección das entidades colaboradoras que participarán na súa xestión, e se procede á convocatoria, mediante tramitación anticipada, para a anualidade 2024 (códigos de procedemento IN421T e IN421U).
O procedemento de concesión destas subvencións tramitouse en réxime de concorrencia non competitiva, segundo a excepción prevista no artigo 19.2 da Lei 9/2007, do 13 de xuño, de subvencións de Galicia.
Na data da presente resolución están reservados a totalidade dos fondos destinados ás persoas físicas e existe lista de espera nesta epígrafe ao tempo que aínda queda dispoñibilidade de fondos no apartado de autónomos ou empresas.
O artigo 2.2 das bases reguladoras prevé a posibilidade de ampliar o crédito como consecuencia da existencia dunha maior dispoñibilidade orzamentaria derivada dalgunha das circunstancias previstas no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia e, se for o caso, logo da aprobación da modificación orzamentaria que proceda. Isto podería dar lugar á concesión de máis subvencións de acordo coa orde de prelación das solicitudes. De producirse a ampliación de crédito, publicarase no DOG e na páxina web do Inega (www.inega.gal), sen que tal publicidade implique a apertura de prazo para presentar novas solicitudes nin o inicio de novo cómputo para resolver.
Por todo o anterior, e dado que nas aplicacións orzamentarias correspondentes existe crédito dispoñible, coa finalidade de incrementar a eficacia administrativa e a eficiencia na asignación de recursos públicos, maximizando o impulso de proxectos de renovación de vehículos por outros de baixas emisións e de conformidade coas facultades que teño conferidas,
Primeiro. Ampliar os fondos destinados ao Plan Renova o teu vehículo e modificar a táboa do artigo 2.1 da Resolución do 27 de novembro de 2023 do seguinte xeito:
Segundo. A presente modificación, unha vez publicada no
Diario Oficial de Galicia
, non implicará a modificación do prazo establecido para presentar solicitudes.
Santiago de Compostela, 12 de febreiro de 2024
RESOLUCIÓN do 15 de febreiro de 2024, da Secretaría Xeral da Emigración, pola que se amplía o prazo de presentación de solicitudes da Resolución do 26 de decembro de 2023 pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2024 (código de procedemento PR924B).
Presidencia da Xunta de Galicia — III. Outras disposicións — 16/02/2024

Mediante a Resolución do 26 de decembro de 2023 (DOG núm. 11, do 16 de xaneiro de 2024) reguláronse e convocáronse as subvencións correspondentes a programas de actuación en favor das entidades galegas no exterior para o exercicio 2024.
No artigo 7 da devandita resolución establécese un prazo dun mes, contado a partir do día seguinte ao da publicación da resolución no Diario Oficial de Galicia, para a presentación de solicitudes, prazo que remata o vindeiro día 16 de febreiro.
As especiais circunstancias socio-políticas e económicas concorrentes actualmente nos países onde se localizan a maioría das entidades galegas no exterior, están provocando grandes dificultades ás mesmas para poder reunir a documentación necesaria para a presentación das súas solicitudes.
Xa que logo, tendo en conta esas circunstancias, resulta aconsellable ampliar o prazo de presentación de solicitudes, o cal non prexudica dereitos de terceiras persoas.
Con carácter xeral, o artigo 32 da Lei 39/2015, do 1 de outubro, do procedemento administrativo común das administracións públicas (LPACAP), prevé a posibilidade de que a Administración poida conceder unha ampliación dos prazos establecidos se as circunstancias o aconsellan e con iso non se prexudican dereitos de terceiras persoas, por un período que non exceda a metade destes. Os acordos sobre ampliación non serán susceptibles de recurso.
Por todo o cal, de conformidade co disposto no artigo 32 da LPACAP e o resto da normativa aplicable,
Artigo único. Ampliación do prazo de presentación de solicitudes
Amplíase o prazo de presentación de solicitudes previsto no artigo 7 da Resolución do 26 de decembro de 2023 pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2024, ata o 2 de marzo de 2024, inclusive.
Santiago de Compostela, 15 de febreiro de 2024
DECRETO 182/2024, do 26 de setembro, polo que se nomea conselleiro electivo do Consello Consultivo de Galicia a Andrés Lago Louro.
Presidencia da Xunta de Galicia — II. Autoridades e persoal — 30/09/2024

Ao abeiro do establecido no artigo 3.2 da Lei 3/2014, do 24 de abril, do Consello Consultivo de Galicia, e de acordo coa proposta do Parlamento de Galicia do 24 de setembro de 2024,
O nomeamento como conselleiro electivo do Consello Consultivo de Galicia de Andrés Lago Louro, por proposta do Parlamento de Galicia, que exercerá o seu mandato nos termos previstos no artigo 4.3 da Lei 3/2014, do 24 de abril, do Consello Consultivo de Galicia.
Santiago de Compostela, vinte e seis de setembro de dous mil vinte e catro
DECRETO 180/2024, do 9 de setembro, polo que se nomea director do consorcio Axencia para a Calidade do Sistema Universitario de Galicia a José Eduardo López Pereira.
Consellería de Educación, Ciencia, Universidades e Formación Profesional — II. Autoridades e persoal — 23/09/2024

De conformidade co establecido no artigo 21 dos estatutos do consorcio Axencia para a Calidade do Sistema Universitario de Galicia, a persoa titular da Dirección do consorcio será nomeada por decreto do Consello da Xunta de Galicia, por proposta da persoa titular da consellería de adscrición do consorcio, oído o Consello Reitor e atendendo aos criterios de competencia, profesionalidade e experiencia, no ámbito académico e científico, por un período de catro anos prorrogables por períodos iguais de tempo.
En consecuencia, por proposta do conselleiro de Educación, Ciencia, Universidades e Formación Profesional, unha vez oído o Consello Reitor na reunión que tivo lugar o 22 de xullo de 2024, e logo da deliberación do Consello da Xunta de Galicia na súa reunión do día 9 de setembro de 2024,
Artigo único
Nomear a José Eduardo López Pereira director do consorcio Axencia para a Calidade do Sistema Universitario de Galicia, por un novo período de catro anos.
Santiago de Compostela, 9 de setembro de 2024
ORDE do 10 de setembro de 2024 pola que se dispón o nomeamento dunha vogal no Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 19/09/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Isabel Alfonso Espiñeira como vogal representante da Administración xeral do Estado no Consello de Administración da Autoridade Portuaria de Vilagarcía de Arousa.
Santiago de Compostela, 10 de setembro de 2024
RESOLUCIÓN do 3 de setembro de 2024, da Dirección Xeral de Xustiza, pola que se aproban as listaxes provisionais das solicitudes admitidas e excluídas correspondentes ás axudas do fondo de acción social do ano 2024 para o persoal ao servizo da Administración de xustiza con destino na Comunidade Autónoma de Galicia.
Consellería de Presidencia, Xustiza e Deportes — III. Outras disposicións — 12/09/2024

De conformidade co establecido no punto 4 da Resolución do 16 de maio de 2024, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2024 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes provisionais das solicitudes admitidas e excluídas.
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión provisional da súa solicitude realizarase a través da OPAX, co seu certificado dixital recoñecido ou co usuario e contrasinal.
Segundo. As persoas interesadas terán un prazo de dez (10) días hábiles, contados desde o día seguinte ao da publicación desta resolución no
Diario Oficial de Galicia
para formular as reclamacións que consideren oportunas e emendar os defectos da exclusión provisional.
Contra esta resolución, que esgota a vía administrativa, poderase interpor recurso contencioso-administrativo no prazo de dous meses desde o día seguinte ao da súa publicación, ou ben recurso potestativo de reposición no prazo dun mes ante este centro directivo.
Santiago de Compostela, 3 de setembro de 2024
RESOLUCIÓN do 4 de setembro de 2024 pola que se anuncia a convocatoria das axudas do fondo de acción social para o persoal da institución correspondentes ao exercicio 2024.
Consello de Contas de Galicia — III. Outras disposicións — 12/09/2024

A Comisión de Goberno do Consello de Contas de Galicia, na súa reunión do 11 de xullo, aprobou as bases reguladoras para a concesión das axudas ao seu persoal encadradas dentro do fondo de acción social para o exercicio 2024: axudas para a atención a discapacitados. As ditas bases están expostas na intranet e no taboleiro de anuncios da institución, e o prazo de presentación de solicitudes quedará aberto a partir do día seguinte ao da publicación deste anuncio no DOG, durante quince días hábiles.
Os interesados deben presentar as súas solicitudes na sede electrónica do Consello de Contas de Galicia escollendo, dentro do catálogo de trámites para empregados e cargos públicos da institución, o correspondente ao ADM050509 Fondo de Acción Social-Atención a discapacitados.
Santiago de Compostela, 4 de setembro de 2024
ORDE do 23 de outubro de 2024 pola que se dispón o cesamento dun vogal no Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 31/10/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Ignacio Frutos Ruiz como vogal representante da Administración xeral do Estado no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 23 de outubro de 2024
ORDE do 23 de outubro de 2024 pola que se dispón o nomeamento dun vogal no Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 31/10/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Gonzalo Villar Rodríguez como vogal representante da Administración xeral do Estado no Consello de Administración da Autoridade Portuaria de Ferrol-San Cibrao.
Santiago de Compostela, 23 de outubro de 2024
RESOLUCIÓN do 28 de agosto de 2024, da Secretaría Xeral de Emprego e Relacións Laborais, pola que se dá publicidade das axudas concedidas ao abeiro da Orde do 16 de xaneiro de 2024 pola que se establecen as bases reguladoras para a concesión de subvencións públicas destinadas ao financiamento do Programa Investigo, de contratación de persoas mozas demandantes de emprego na realización de iniciativas de investigación e innovación, e se realiza a súa convocatoria para o exercicio 2024 (código de procedemento TR349V).
Consellería de Emprego, Comercio e Emigración — III. Outras disposicións — 05/09/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas ao abeiro da Orde do 16 de xaneiro de 2024 pola que se establecen as bases reguladoras para a concesión de subvencións públicas destinadas ao financiamento do Programa Investigo, de contratación de persoas mozas demandantes de emprego na realización de iniciativas de investigación e innovación, e se realiza a súa convocatoria para o exercicio 2024 (DOG núm. 26, do 6 de febreiro).
Santiago de Compostela, 28 de agosto de 2024
RESOLUCIÓN do 13 de setembro de 2024, da Xerencia da Área Sanitaria de Vigo, pola que se acorda a inclusión da Asociación Oficina Central de Servizo Área 1 (Alcohólicos Anónimos) no Consello Asesor de Pacientes desta área sanitaria.
Servizo Galego de Saúde — III. Outras disposicións — 23/09/2024

De acordo coa Orde do 16 de outubro de 2018 pola que se regulan a composición e o réxime de funcionamento dos consellos asesores de pacientes de área, publicada o 31 de outubro de 2018 no
Diario Oficial de Galicia
.
Primeiro. Anunciar a incorporación da Asociación Oficina Central de Servicio Área 1 (Alcohólicos Anónimos) no Consello Asesor de Pacientes da Área Sanitaria de Vigo.
Vigo, 13 de setembro de 2024
RESOLUCIÓN do 13 de setembro de 2024 pola que se dá publicidade dos convenios de colaboración subscritos no segundo cuadrimestre do ano 2024.
Instituto Galego da Vivenda e Solo — III. Outras disposicións — 23/09/2024

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo 1
Dar publicidade da relación dos convenios subscritos polo Instituto Galego da Vivenda e Solo (IGVS) no segundo cuadrimestre do ano 2024 que se incorpora como anexo I a esta resolución.
Santiago de Compostela, 13 de setembro de 2024
EXTRACTO da Resolución do 30 de outubro de 2024 pola que se convocan, por tramitación anticipada, as axudas para a contratación de persoal investigador predoutoral en formación para o exercicio 2025.
Universidade de Vigo — III. Outras disposicións — 31/10/2024

BDNS (Identif.): 792315.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de datos nacional de subvencións (https://www.infosubvenciones.es/bdnstrans/GE/es/convocatoria/792315).
Primeiro. Persoas beneficiarias
Alumnado matriculado nun programa de doutoramento na Universidade de Vigo ou que estea en condicións de matricularse no momento da formalización do contrato, que non goce doutras axudas para a formación de persoal investigador, cuxa data de finalización dos estudos que deron lugar á obtención do/dos título/s que habilitan para o acceso ao programa de doutoramento, ou da superación de 60 créditos de posgrao, se é o caso, sexa posterior ao 1 de xaneiro de 2022, coas excepcións previstas na base 5.c) da convocatoria.
Segundo. Obxecto
O obxecto destas axudas é financiar a formación de dez persoas tituladas integradas en grupos de investigación que estean a realizar a tese de doutoramento na Universidade de Vigo e que, en función da súa capacitación e formación, poidan converterse en novo persoal investigador en formación mediante a formalización dun contrato predoutoral de tres anos de duración, en calquera área de coñecemento científico, conforme o artigo 21 da Lei 14/2011, do 1 de xuño, da ciencia, a tecnoloxía e a innovación, modificado pola Lei 17/2022, do 5 de setembro.
Terceiro. Bases reguladoras
Resolución do 30 de outubro de 2024 pola que se convocan, por tramitación anticipada, as axudas para a contratación de persoal investigador predoutoral en formación para o exercicio 2025.
Cuarto. Contía
A contía total do crédito destinado a estas axudas será de oitocentos mil euros (800.000 €), segundo a distribución por anualidades para 2025, 2026, 2027 e 2028 establecida na convocatoria.
Quinto. Prazo de presentación de solicitudes
Desde o día 31 de outubro ata o 30 de novembro de 2024.
Vigo, 30 de outubro de 2024
RESOLUCIÓN do 22 de outubro de 2024, da Xerencia da Área Sanitaria de Pontevedra e O Salnés, pola que se anuncia a incorporación ao Consello Asesor de Pacientes da Área Sanitaria da Asociación Oficina Central de Servizo Área 1 (Alcohólicos Anónimos).
Servizo Galego de Saúde — III. Outras disposicións — 31/10/2024

De conformidade co disposto na disposición adicional primeira da Orde do 16 de outubro de 2018 pola que se regula a composición e o réxime de funcionamento dos consellos asesores de pacientes de área, anuncio a incorporación ao Consello Asesor de Pacientes da Área Sanitaria de Pontevedra e O Salnés da Asociación Oficina Central de Servizo Área 1 (Alcohólicos Anónimos).
Pontevedra, 22 de outubro de 2024
ORDE do 18 de outubro de 2024 pola que se dispón o nomeamento dun vogal no Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 25/10/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Alfonso González Barrios como vogal representante da Administración xeral do Estado no Consello de Administración da Autoridade Portuaria de Vilagarcía de Arousa.
Santiago de Compostela, 18 de outubro de 2024
ORDE do 18 de outubro de 2024 pola que se dispón o cesamento dunha vogal no Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 25/10/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Nuria Gaitón Redondo como vogal representante da Administración xeral do Estado no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 18 de outubro de 2024
ORDE do 22 de outubro de 2024 pola que se amplía o prazo de xustificación da subvención correspondente á anualidade 2024 establecido na Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, e se procede á súa convocatoria para o ano 2024 (código de procedemento IN519D).
Consellería de Economía e Industria — III. Outras disposicións — 25/10/2024

O 31 de xaneiro de 2024 publicouse no
Diario Oficial de Galicia
a Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, e se procede á súa convocatoria para o ano 2024 (código do procedemento IN519D).
O artigo 21.1 das bases reguladoras da dita orde establece que, para cobrar a subvención, os concellos beneficiarios terán ata o 31 de outubro de 2024 para presentar a documentación xustificativa para os investimentos realizados ata esa data, para solicitar o pagamento da contía da subvención concedida con cargo á anualidade de 2024.
Tendo en conta a data de resolución das devanditas axudas e a necesidade, de ser o caso, da tramitación do expediente de contratación, o que implica un posible risco de incumprimento do prazo establecido na orde, considérase necesario ampliar o prazo de xustificación ata o día 15 de novembro de 2024 (incluído) para a execución e xustificación da contía da subvención concedida con cargo á anualidade de 2024.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único.
Ampliación do prazo de execución e xustificación
Modifícase o artigo 21.1 das bases reguladoras para a concesión, en réxime de concorrencia competitiva, de subvencións destinadas ao reforzo e extensión das redes de distribución eléctrica que dan servizo aos parques empresariais da Comunidade Autónoma de Galicia, aprobadas pola Orde do 4 de xaneiro de 2024, no referente ao prazo de execución e xustificación para a contía da subvención concedida con cargo á anualidade 2024, que se amplía ata o 15 de novembro de 2024 (incluído).
Disposición derradeira única.
Entrada en vigor
A presente orde entrará en vigor o mesmo día da súa publicación no
Diario Oficial de Galicia
.
Santiago de Compostela, 22 de outubro de 2024
CORRECCIÓN DE ERROS. Resolución do 9 de outubro de 2024 pola que se amplía o prazo de execución e xustificación previstos na Resolución do 26 de decembro de 2023 pola que se establecen as bases reguladoras para a concesión, en réxime de concorrencia non competitiva, das subvencións a concellos para actuacións de embelecemento do litoral galego, no marco do Plan de recuperación, transformación e resiliencia, financiado pola Unión Europea, NextGenerationEU, e se procede á súa convocatoria para o ano 2024 (código de procedemento TU503G).
Axencia de Turismo de Galicia — III. Outras disposicións — 31/10/2024

Advertido erro na dita resolución, publicada no Diario Oficial de Galicia número 201, do 17 de outubro de 2024, cómpre facer a seguinte corrección:
Na páxina 55038, onde di: «4. Os gastos subvencionables deberán estar realizados e pagados entre o 1 de xaneiro de 2023 e o 29 de novembro de 2024», debe dicir: «4. Os gastos subvencionables deberán estar realizados e pagados entre o 1 de xaneiro de 2024 e o 29 de novembro de 2024».
CORRECIÓN DE ERROS. Resolución do 1 de outubro de 2024 pola que se publican as subvencións concedidas en virtude da Orde do 16 de maio de 2024 pola que se establecen as bases reguladoras e se convocan subvencións, en réxime de concorrencia competitiva, para entidades privadas sen ánimo de lucro para a realización de programas de carácter sociosanitario no ano 2024 (Diario Oficial de Galicia número 117, do 18 de xuño).
Consellería de Sanidade — III. Outras disposicións — 31/10/2024

Advertido erro na citada resolución, publicada no DOG núm. 198, do 14 de outubro de 2024, procede, en virtude do establecido no artigo 109.2 da Lei 39/2015, do 1 de outubro, do procedemento administrativo común das administracións públicas, corrixir o dito erro no anexo I, Liña IV: enfermidades raras e linfedema, na páxina 54331.
Onde di:
Debe dicir:
RESOLUCIÓN do 22 de outubro de 2024, da Dirección Xeral de Comercio e Consumo, pola que se lles dá publicidade ás axudas concedidas ao abeiro da Orde do 8 de maio de 2024 pola que se establecen as bases reguladoras para a concesión, en réxime de concorrencia non competitiva, das subvencións ás asociacións de comerciantes sen ánimo de lucro para a dinamización dos centros comerciais abertos de Galicia, e se procede á súa convocatoria para o ano 2024 (código de procedemento CO300A).
Consellería de Emprego, Comercio e Emigración — III. Outras disposicións — 31/10/2024

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 24 das bases reguladoras da orde, publícanse as subvencións concedidas por resolución do director xeral de Comercio e Consumo, por delegación do conselleiro de Emprego, Comercio e Emigración (Orde do 8 de maio de 2024; DOG núm. 100, do 24 de maio), relacionadas no anexo.
Norma reguladora: Orde do 8 de maio de 2024 pola que se establecen as bases reguladoras para a concesión, en réxime de concorrencia non competitiva, das subvencións ás asociacións de comerciantes sen ánimo de lucro para a dinamización dos centros comerciais abertos de Galicia, e se procede á súa convocatoria para o ano 2024 (código de procedemento CO300A).
Crédito orzamentario: 2.250.000,00 €.
Finalidade: concesión de subvencións para a dinamización e revitalización dos centros comerciais abertos de Galicia.
Santiago de Compostela, 22 de outubro de 2024
CORRECCIÓN DE ERROS. Orde do 29 de agosto de 2024 pola que se establecen as bases reguladoras e a convocatoria para o ano 2024 para a concesión, en réxime de concorrencia competitiva, de axudas a proxectos colectivos para a protección e recuperación da biodiversidade e dos ecosistemas mariños mediante a recollida de residuos e de arribazóns de algas que poden afectar os bancos marisqueiros, coa participación das persoas pescadoras e mariscadoras, cofinanciada polo Fondo Europeo Marítimo, de Pesca e de Acuicultura (FEMPA) (código de procedemento PE209F).
Consellería do Mar — III. Outras disposicións — 23/09/2024

Advertido un erro por omisión na citada orde publicada no
Diario Oficial de Galicia
número 175, do 11 de setembro de 2024, cómpre realizar a seguinte corrección:
Na páxina 50201, a continuación do punto xxi da relación de plans de xestión, debe engadirse o seguinte:
«xxii. Plan específico de xestión de marisqueo a pé das confrarías de Pontevedra, Raxó e Lourizán».
RESOLUCIÓN do 18 de outubro de 2024, da Secretaría Xeral da Lingua, pola que se fixan as datas de realización das probas para a obtención dos certificados de lingua galega, niveis Celga 2, 3 e 4, que foron convocadas mediante a Resolución do 3 de setembro de 2024 (código de procedemento PL500C).
Consellería de Cultura, Lingua e Xuventude — III. Outras disposicións — 28/10/2024

Mediante a Resolución do 3 de setembro de 2024, da Secretaría Xeral da Lingua, realizouse a segunda convocatoria das probas para a obtención dos certificados de lingua galega, niveis Celga 2, 3 e 4, no ano 2024 (código de procedemento PL500C) (DOG núm. 177, do 13 de setembro). Segundo se recolle no seu punto terceiro, as probas terán lugar na segunda quincena de novembro de 2024, sempre que ningunha circunstancia excepcional o impida. Así mesmo, tamén se sinala que as datas concretas das probas serán debidamente publicadas no
Diario Oficial de Galicia
, así como na páxina web da Secretaría Xeral da Lingua (https://www.lingua.gal).
De acordo con isto,
Fixar as seguintes datas de realización das probas para a obtención dos certificados de lingua galega (Celga), convocadas mediante a Resolución do 3 de setembro de 2024:
– Celga 4, en Santiago de Compostela e en Ponferrada:
16 de novembro de 2024, para as persoas admitidas cuxo primeiro apelido empece por algunha das seguintes letras: H, I, J, K, L, M, N, Ñ, O, P, Q, R, S, T e U.
17 de novembro de 2024, para as persoas admitidas cuxo primeiro apelido empece por algunha das seguintes letras: V, W, X, Y, Z, A, B, C, D, E, F e G.
– Celga 3, en Santiago de Compostela e en Ponferrada:
23 de novembro de 2024, para todas as persoas admitidas.
– Celga 2, en Santiago de Compostela e en Ponferrada:
24 de novembro de 2024, para todas as persoas admitidas.
Os centros de realización das probas serán:
– En Santiago de Compostela: o IES Antonio Fraguas Fraguas (rúa de Londres, 10).
– En Ponferrada: a Escola Oficial de Idiomas desta localidade (vía Río Burbia, s/n).
As probas comezarán ás 9.00 horas, de modo que as persoas admitidas deberán presentarse no centro que lles corresponda con antelación suficiente. Na web da Secretaría Xeral da Lingua (https://www.lingua.gal/a-secretaria-xeral/convocatorias) tamén se poderá consultar esta información, así como as listaxes definitivas de persoas admitidas para cada nivel e localidade. Así mesmo, na web publicarase, na semana das probas correspondentes, a porta de acceso ao centro e mais a aula asignada a cada persoa para a realización da proba escrita. No caso daquelas persoas ás que, atendendo a causas xustificadas, se lles concedese algún tipo de adaptación ou apoio, a Secretaría Xeral da Lingua comunicaralles directamente o día, a porta de acceso e mais a aula que se lles asigne.
Respecto da proba oral de cada nivel Celga, lémbrase que esta se realizará o mesmo día que a proba escrita. A hora concreta en que cada persoa deberá estar presente para realizar a dita proba oral publicarase no centro correspondente, así como na web da Secretaría Xeral da Lingua, unha vez que remate a proba escrita.
Santiago de Compostela, 18 de outubro de 2024
CORRECCIÓN DE ERROS. Resolución do 19 de decembro de 2023 pola que se dá publicidade do Acordo do Consello de Dirección que aproba as bases reguladoras das axudas para a execución de accións de promoción exterior conxunta das empresas galegas (Galicia Exporta Organismos Intermedios 2024), susceptibles de seren cofinanciadas pola Unión Europea no marco do programa Galicia Feder 2021-2027, e se procede á súa convocatoria en réxime de concorrencia competitiva (código de procedemento IG421A).
Instituto Galego de Promoción Económica — III. Outras disposicións — 28/10/2024

Advertidos erros na referida resolución, publicada no
Diario Oficial de Galicia
núm. 2, do 3 de xaneiro de 2024, cómpre facer a seguinte corrección:
Nas páxinas 367 e 368, no artigo 16, onde di:
«Unha vez recaída resolución de concesión non se admiten modificacións.
No que respecta ás accións da letra b) do artigo 6.4 o cambio de programación dun ou de varios eventos expositivos por outro/s dentro do prazo de execución establecido na resolución de concesión non se considera modificación sempre e cando non exista ningunha alteración no número de pemes galegas participantes na dita acción».
Debe dicir:
«Unha vez recaída resolución de concesión non se admiten modificacións.
No que respecta ás accións da letra b) do artigo 6.4 permitirase o cambio de programación dun ou de varios eventos expositivos por outro/s dentro do prazo de execución establecido na resolución de concesión sempre que non supoña un aumento do número de pemes participantes, nin a substitución daquelas que fosen inicialmente beneficiarias».
RESOLUCIÓN do 18 de outubro de 2024 pola que se publica o Plan especial de protección civil ante o risco de inundacións en Galicia (Inungal).
Consellería de Presidencia, Xustiza e Deportes — III. Outras disposicións — 28/10/2024

O Consello da Xunta de Galicia, na súa reunión do 30 de setembro de 2024, adoptou, entre outros, o seguinte acordo:
1. Aprobar o Plan especial de protección civil ante o risco de inundacións en Galicia (Inungal), segundo se dispón no artigo 33.1 da Lei 5/2007, do 7 de maio, de emerxencias de Galicia.
2. Ordenar a súa publicación no
Diario Oficial de Galicia
.
3. Deixar sen efecto o Plan especial de protección civil ante o risco de inundacións en Galicia, aprobado polo Acordo do Consello da Xunta do día 29 de setembro de 2016 (DOG núm. 197, do 17 de outubro).
Para dar cumprimento ao punto 2 do devandito acordo,
Proceder á publicación do Plan especial de protección civil ante o risco de inundacións en Galicia (Inungal), no enderezo da páxina web https://conselleriadepresidencia.xunta.gal/plans-de-emerxencia
O mencionado plan estará dispoñible na sede da Dirección Xeral de Emerxencias e Interior, así como nas dependencias dos servizos de Emerxencias dos departamentos territoriais.
Santiago de Compostela, 18 de outubro de 2024
CORRECCIÓN DE ERROS. Resolución do 16 de abril de 2024 pola que se dá publicidade ás axudas concedidas ao abeiro da Resolución do 25 de novembro de 2022 pola que se establecen as bases reguladoras para a concesión, en réxime de concorrencia non competitiva, de subvencións para actuacións de eficiencia enerxética en empresas turísticas, incluídas no Plan de modernización e competitividade do sector turístico do Plan de recuperación, transformación e resiliencia financiado pola Unión Europea-NextGenerationEU, e se procede á súa convocatoria por anticipado de gasto para o ano 2023 (código de procedemento TU986B).
Axencia de Turismo de Galicia — III. Outras disposicións — 29/10/2024

Advertido un erro na citada resolución, publicada no Diario Oficial de Galicia número 81, do 24 de abril de 2024, cómpre realizar a seguinte corrección:
Incluír na relación de entidades beneficiarias da subvención a seguinte beneficiaria:
RESOLUCIÓN do 21 de outubro de 2024, da Dirección Xeral de Formación e Cualificación para o Emprego, pola que se publican as subvencións concedidas ao abeiro do disposto na Orde do 20 de decembro de 2023 pola que se procede á segunda convocatoria de subvencións, en réxime de concorrencia non competitiva, para o financiamento de accións formativas con compromiso de contratación en unidades formativas das empresas, para o exercicio 2024 (código de procedemento TR301P).
Consellería de Emprego, Comercio e Emigración — III. Outras disposicións — 29/10/2024

A Lei 9/2007, de 13 de xuño, de subvencións de Galicia (DOG núm. 121 do 25 de xuño), dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a contía concedida e a finalidade ou finalidades da subvención.
A Orde do 13 de xuño de 2023 (DOG núm. 113 do 13 de xuño), en diante orde de bases, estableceu as bases reguladoras e as condicións polas que se rexerán, no período 2023-2025 e no ámbito da Comunidade Autónoma de Galicia, as convocatorias públicas de subvención das accións formativas para o emprego en unidades formativas nas empresas e con compromiso de contratación (procedemento TR301P).
A finalidade da orde de bases consiste no financiamento de programas de formación con compromiso de contratación destinados á cualificación profesional das persoas traballadoras desempregadas, dirixidos á adquisición e mellora das competencias profesionais necesarias para o desempeño dos postos de traballo obxecto da contratación.
Poderán ser entidades beneficiarias as empresas, calquera que sexa a forma xurídica que adopten, e as agrupacións temporais de empresas que presenten solicitude conxunta, mediante un convenio que acredite a correspondente agrupación, que adquiran, no marco da actividade subvencionada, o compromiso de contratación das persoas traballadoras a que se refire esta orde.
Con data do 8 de xaneiro de 2024 publicouse no DOG a Orde do 20 de decembro de 2023 pola que se procede á segunda convocatoria de subvencións, en réxime de concorrencia non competitiva, para o financiamento de accións formativas con compromiso de contratación en unidades formativas das empresas, para o exercicio 2024
Destinouse a esta segunda convocatoria, correspondente á anualidade 2024, un crédito por importe total de oito millóns de euros (8.000.000,00 €), que se imputaron con cargo á aplicación orzamentaria 13.50.323A.471.0, ou a aquelas que a substitúan de conformidade coa normativa orzamentaria aplicable, con código de proxecto 2013 00545.
A relación de subvencións concedidas e empresas beneficiarias, ordenadas por código de expediente, publícase como anexo desta resolución.
Santiago de Compostela, 21 de outubro de 2024
ORDE do 23 de outubro de 2024 pola que se amplía o crédito orzamentario existente para a concesión das axudas previstas na Orde do 28 de maio de 2024 pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se procede á súa convocatoria para o ano 2024 (código de procedemento TR332A).
Consellería de Emprego, Comercio e Emigración — III. Outras disposicións — 29/10/2024

A Orde desta consellería do 28 de maio de 2024 pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2024, establece no seu artigo 2.2 que a contía máxima, así como a distribución entre créditos orzamentarios, poderá ser obxecto de modificación nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
En consecuencia, existindo crédito dispoñible procedente de remanentes doutras convocatorias que se pode aplicar a incrementar o importe do crédito inicialmente previsto para o financiamento das axudas e subvencións para os programas integrados de emprego, procede ditar a presente orde de ampliación para poder atender o maior número de solicitudes posibles, en cumprimento do disposto nos preceptos anteriormente citados e co fin de garantir unha maior execución dos fondos finalistas.
Por todo o exposto e en exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo 1. Ampliación do crédito orzamentario
Amplíase o importe total do crédito para o financiamento das axudas previstas na Orde desta consellería do 28 de maio de 2024 pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2024, nunha contía de 233.908,55 euros para a anualidade de 2024 e de 701.725,65 euros para a anualidade de 2025, na aplicación orzamentaria 44.03.322A.460.3 (código de proxecto 2014 00583) e nunha contía de 193.019,55 euros para a anualidade de 2024 e de 579.058,67 euros para a anualidade de 2025, na aplicación orzamentaria 44.03.322A.481.3 (código de proxecto 2014 00583).
Artigo 2. Prazo de solicitudes
Esta modificación non afecta o prazo establecido na referida Orde do 28 de maio de 2024 para a presentación de solicitudes.
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de outubro de 2024
ORDE do 29 de agosto de 2024 pola que se amplía o prazo de xustificación das subvencións convocadas ao abeiro da Orde do 11 de xaneiro de 2024 pola que se establecen as bases reguladoras para a concesión, en réxime de concorrencia competitiva, de subvencións para a transformación dixital, innovación e modernización do sector comercial e artesanal, e se procede á súa convocatoria para o ano 2024 (código de procedemento CO300C).
Consellería de Emprego, Comercio e Emigración — III. Outras disposicións — 05/09/2024

Mediante a Orde do 11 de xaneiro de 2024 (DOG núm. 24, do 2 de febreiro) establécense as bases reguladoras para a concesión, en réxime de concorrencia competitiva, de subvencións para a transformación dixital, innovación e modernización do sector comercial e artesanal, e se procede á súa convocatoria para o ano 2024 (código de procedemento CO300C).
O parágrafo segundo do artigo 1.3 das bases reguladoras establece que, en concreto, consideraranse subvencionables as actuacións previstas nos artigos 4 e 5 destas bases reguladoras sempre que sexan realizadas e efectivamente pagadas desde o 1 de decembro de 2023 ata a data límite de xustificación establecida no artigo 22 destas bases reguladoras, pola incidencia que nos sectores do comercio e da artesanía teñen tanto o período de rebaixas de inverno como a campaña de Nadal, que son para moitos establecementos o momento idóneo para o lanzamento de novas propostas comerciais, en establecementos e a través da canle dixital.
Pola súa banda, o artigo 22.1 das bases reguladoras dispón que o pagamento da subvención quedará condicionado á presentación, na forma sinalada no artigo 7 da convocatoria e ata o 30 de setembro de 2024, dunha copia da documentación indicada no propio artigo 22.1.
Tendo en conta o longo proceso de avaliación e co fin de optimizar os procesos de xestión e dado que non se causa prexuízo a terceiros, procede modificar o artigo 22.1 das bases reguladoras para ampliar o prazo de xustificación ata unha data que permita unha mellor xustificación da subvención por parte das persoas beneficiarias.
A teor do exposto, en virtude das competencias que ten atribuídas a Consellería de Emprego, Comercio e Emigración en materia de comercio interior, e no exercicio das atribucións que me foron conferidas,
Artigo único. Modificación do artigo 22.1 do anexo I da Orde do 11 de xaneiro de 2024 pola que se establecen as bases reguladoras para a concesión, en réxime de concorrencia competitiva, de subvencións para a transformación dixital, innovación e modernización do sector comercial e artesanal, e se procede á súa convocatoria para o ano 2024 (código de procedemento CO300C)
O primeiro parágrafo do artigo 22.1 do anexo I da referida orde queda redactado nos seguintes termos:
«O pagamento da subvención quedará condicionado á presentación, na forma sinalada no artigo 7 da convocatoria e ata o 18 de outubro de 2024, dunha copia da seguinte documentación:».
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de agosto de 2024
CORRECCIÓN DE ERROS. Resolución do 22 de agosto de 2024, da Dirección Xeral de Patrimonio Natural, pola que se publican os concellos beneficiarios das subvencións concedidas en virtude da Orde do 19 de marzo de 2024 pola que se establecen as bases reguladoras e a convocatoria, para os anos 2024 e 2025, das axudas para estudos e investimentos vinculados á conservación, recuperación e rehabilitación do patrimonio natural e cultural e á sensibilización ecolóxica na Rede de reservas da biosfera de Galicia, cofinanciadas co Fondo Europeo Agrícola de Desenvolvemento Rural (Feader) no marco do Plan estratéxico da PAC 2023-2027 en Galicia, en réxime de concorrencia competitiva.
Consellería de Medio Ambiente e Cambio Climático — III. Outras disposicións — 05/09/2024

Advertida a omisión da relación de concellos beneficiarios, na páxina 49252 da referida resolución, publicada no Diario Oficial de Galicia número 169, do 3 de setembro de 2024, cómpre proceder á súa publicación completa.
EXTRACTO da Resolución do 4 de setembro de 2024 pola que se publican as bolsas de desprazamento Ourense Rural-Grao para o estudantado do Campus de Ourense do curso académico 2024/25.
Universidade de Vigo — III. Outras disposicións — 09/09/2024

BDNS (Identif.): 783798.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (https://www.infosubvenciones.es/bdnstrans/GE/es/convocatoria/783798).
Primeiro. Persoas beneficiarias
Alumnado que está matriculado/a en estudos de grao en centros propios do Campus de Ourense ou da Escola de Enfermaría de Ourense no curso 2024/25.
Segundo. Obxecto
O obxecto das axudas é atender o custo económico que supón a realización de estudos universitarios oficiais para o alumnado empadroado nos concellos rurais da provincia de Ourense distantes dos campus universitarios e con dificultades de conexión a través de medios de transporte habituais.
Terceiro. Bases reguladoras
Resolución pola que se convocan as bolsas de desprazamento Ourense Rural-Grao para estudantado do Campus de Ourense do curso 2024/25.
Cuarto. Contía
A contía total do crédito destinado a estas bolsas será de vinte e seis mil euros (26.000 €).
Quinto. Prazo de presentación de solicitudes
Desde o 5 de setembro ata o 25 de setembro de 2024.
Vigo, 4 de setembro de 2024